Spitalele din București care asigură asistenţa medicală de urgenţă în minivacanța de Paște și 1 Mai.
În minivacanța de Paște și 1 Mai, nouă spitale din București vor asigura asistenţa medicală de urgenţă. Serviciul de Ambulanţă Bucureşti va avea program normal de lucru. Solicitările populaţiei vor fi preluate la 112.
În perioada 30 aprilie – 3 mai, nouă spitale din Capitală vor asigura asistenţa medicală de urgenţă. Totodată, Serviciul de Ambulanţă Bucureşti va avea program normal de lucru, însă în această perioadă va asigura eliberarea de certificate constatatoare de deces în întreaga Capitală, scrie hotnews.ro. Orice solicitare va fi preluată la 112. În plus, trebuie să știi că Direcţia de Sănătate Publică a Municipiului Bucureşti va asigura un serviciu de gardă permanent la numărul de telefon 021.9462.